pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยขานรับมาตรการบรรเทาค่าครองชีพ
วันพฤหัสบดีที่ 5 กันยายน 2562
กรุงไทยขานรับมาตรการบรรเทาค่าครองชีพ
ตามที่รัฐบาล โดยกรมบัญชีกลางจะโอนเงินตามมาตรการบรรเทาค่าครองชีพ 3 มาตรการ ได้แก่ การพยุงการบริโภคฯ เงินช่วยเหลือผู้สูงอายุ  และเงินช่วยเหลือการเลี้ยงดูบุตร เข้ากระเป๋าเงิน e-Money ของผู้ถือบัตรสวัสดิการแห่งรัฐ ในระหว่างวันที่ 6-9 กันยายน 2562 นั้น
ตามที่รัฐบาล โดยกรมบัญชีกลางจะโอนเงินตามมาตรการบรรเทาค่าครองชีพ 3 มาตรการ ได้แก่ การพยุงการบริโภคฯ เงินช่วยเหลือผู้สูงอายุ และเงินช่วยเหลือการเลี้ยงดูบุตร เข้ากระเป๋าเงิน e-Money ของผู้ถือบัตรสวัสดิการแห่งรัฐ ในระหว่างวันที่ 6-9 กันยายน 2562 นั้น
ธนาคารกรุงไทย ได้เตรียมการในการดูแลอย่างใกล้ชิด เพื่อไม่ให้เกิดผลกระทบกับผู้ถือบัตรสวัสดิการแห่งรัฐและประชาชนทั่วไป โดยได้ดําเนินการเติมเงินในตู้ ATM เป็นกรณีพิเศษ ทั้งธนบัตรใบละ 100 และ 500 บาท เพื่อให้เพียงพอในการรองรับการถอนเงิน รวมทั้งได้เพิ่มการติดตั้งรถบริการเคลื่อนที่ หรือ Krungthai On The Move ในพื้นที่ที่มีปริมาณการกดเงินของบัตรสวัสดิการแห่งรัฐจํานวนมาก นอกจากนี้ ยังได้จัดตั้งทีมงานติดตามการใช้งานของตู้ ATM อีกด้วย
ทั้งนี้ เงินในกระเป๋า e-Money ที่รัฐบาลจ่ายให้กับผู้ถือบัตรสวัสดิการแห่งรัฐนั้น ไม่จํากัดเวลาในการใช้จ่าย โดยสามารถถอนเงินในวันใดก็ได้ หรือใช้ซื้อสินค้าอุปโภคบริโภคที่ร้านธงฟ้าประชารัฐ ร้านค้าประชารัฐของกองทุนหมู่บ้านและชุมชนเมือง ที่รับชําระเงินผ่านเครื่องรับชําระเงินอิเล็กทรอนิกส์ (EDC) และแอปพลิเคชั่น ถุงเงินประชารัฐ รวมทั้งร้านค้าทั่วไปที่รับชําระเงินผ่านเครื่อง EDC แบบพร้อมการ์ด (Prompt Card) ที่สําคัญยังสามารถสะสมไว้ใช้จ่ายเมื่อมีความจําเป็น
รัฐบาลไทย-ข่าวทำเนียบรัฐบาล-รัฐบาลห่วงประมูลร้านค้าปลอดภาษีอากร (Duty Free) สนามบินผูกขาด สั่งทบทวน พร้อมหาแนวทางที่เหมาะสมโดยด่วน
วันศุกร์ที่ 15 มีนาคม 2562
รัฐบาลห่วงประมูลร้านค้าปลอดภาษีอากร (Duty Free) สนามบินผูกขาด สั่งทบทวน พร้อมหาแนวทางที่เหมาะสมโดยด่วน
รองโฆษกรัฐบาล เผยรัฐบาลห่วงประมูลร้านค้าปลอดภาษีอากร (Duty Free) สนามบินผูกขาด สั่งทบทวน พร้อมหาแนวทางที่เหมาะสมโดยด่วน
วันนี้ (15 มี.ค.62) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี รับทราบแนวทางการประมูลพื้นที่เชิงพาณิชย์ ณ ท่าอากาศยานสุวรรณภูมิ และพื้นที่ร้านค้าปลอดอากร หรือดิวตี้ฟรีของท่าอากาศยานสุวรรณภูมิ เชียงใหม่ ภูเก็ต และหาดใหญ่ ที่ ทอท. เลือกใช้โมเดลเปิดประมูลแบบสัญญาเดียว และรวบสัญญาดิวตี้ฟรีท่าอากาศยานทั้ง 4 แห่ง เป็นสัญญาเดียว โดยระบุว่า
"รัฐบาลได้รับฟังข้อห่วงใยจากหลายฝ่าย โดยเฉพาะประเด็นเรื่องการผูกขาด จึงอยากให้คณะกรรมการ ทอท. และผู้บริหาร ทอท. พิจารณาทบทวนแนวทางการประมูลดังกล่าว โดยคํานึงถึงข้อท้วงติงของสังคมและประโยชน์ที่ ทอท. และประเทศชาติจะได้รับอย่างรอบด้าน"
นายกรัฐมนตรีย้ําว่า รัฐบาลจะหาแนวทางที่เหมาะสม เพื่อให้เกิดความเป็นธรรมและประโยชน์สูงสุด โดยมอบหมายให้กระทรวงคมนาคมไปติดตามกํากับดูแลและร่วมหาแนวทางที่ดีที่สุดกับ ทอท. โดยเร่งด่วน
-------------------
สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมระบบ "Cloud Kitchen" ฟู้ดทรัคของกระทรวงอุตสาหกรรม
วันจันทร์ที่ 27 เมษายน 2563
ปลัดกอบชัยฯ เป็นประธานการประชุมระบบ "Cloud Kitchen" ฟู้ดทรัคของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมระบบ "Cloud Kitchen" ฟู้ดทรัคของกระทรวงอุตสาหกรรม  ณ ห้องชุณหะวัน ชั้น 3 อาคารสํานักปลัดกระทรวงอุตสาหกรรม
วันนี้ (27 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมระบบ "Cloud Kitchen" ฟู้ดทรัคของกระทรวงอุตสาหกรรม ซึ่งเป็นการนําร้านอาหารยอดนิยมที่ตั้งอยู่ทั่วเมืองหรืออยู่ไกลเกินระยะจัดส่ง มารวมตัวกันในสถานที่เพียงแห่งเดียว เพื่อเป็นศูนย์กลางในการปรุงอาหารพร้อมเสริฟ โดยการเชื่อมต่อแพลตฟอร์มในการจัดส่งอาหารไปยังผู้บริโภค ซึ่งจะเป็นการสร้างงานสร้างอาชีพให้กับผู้ประกอบการฟู้คทรัค และผู้ขนส่งอาหาร (Rider) โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม นายภาสกร ชัยรัตน์ นายเจตนิพิฐ รอดภัย รองอธิบดีกรมส่งเสริมอุตสาหกรรม ผู้ประกอบการฟู้ดทรัค เข้าร่วมประชุม ณ ห้องชุณหะวัน ชั้น 3 อาคารสํานักปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ให้อธิบดีกรมอาเซียน เข้าพบ
วันพุธที่ 5 กันยายน 2561
รัฐมนตรี ก.อุตฯ ให้อธิบดีกรมอาเซียน เข้าพบ
รัฐมนตรี ก.อุตฯ ให้อธิบดีกรมอาเซียน เข้าพบ
วันนี้ (5 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นายสุริยา จินดาวงษ์ อธิบดีกรมอาเซียน พร้อมด้วยนางสาวอุศณา พีรานนท์ รองอธิบดีกรมอาเซียน กระทรวงการต่างประเทศ และคณะเข้าพบ เพื่อร่วมหารือเกี่ยวกับแนวนโยบายและข้อเสนอแนะเกี่ยวกับการสร้างความร่วมมือในกรอบอาเซียนเพื่อให้เกิดผลเป็นรูปธรรม โดยมีนายสันติ กีระนันนทน์ ผู้ช่วยรัฐมนตรีประจํากระทรวงอุตสาหกรรม ร่วมหารือ ณ ห้องรับรอง 2 อาคารสํานักปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รอง นรม. พล.อ.อ. ประจินฯ เป็นประธานการประชุมคณะกรรมการ บูรณาการบริหารจัดการปฏิรูประบบวิจัยและนวัตกรรม ครั้งที่ 1/2561
วันพุธที่ 31 มกราคม 2561
รอง นรม. พล.อ.อ. ประจินฯ เป็นประธานการประชุมคณะกรรมการ บูรณาการบริหารจัดการปฏิรูประบบวิจัยและนวัตกรรม ครั้งที่ 1/2561
รอง นรม. พล.อ.อ. ประจินฯ เป็นประธานการประชุมคณะกรรมการบูรณาการบริหารจัดการปฏิรูประบบวิจัยและนวัตกรรม ครั้งที่ 1/2561 และมีมติเห็นชอบรายงานความก้าวหน้าการจัดทํา (ร่าง) ยุทธศาสตร์การวิจัยและนวัตกรรม 20 ปี (พ.ศ. 2560-2579)
วันนี้ (31 มกราคม 2561) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการบูรณาการบริหารจัดการปฏิรูประบบวิจัยและนวัตกรรม ครั้งที่ 1/2561 ซึ่งสรุปสาระสําคัญ ดังนี้
ที่ประชุมมีมติพิจารณาเห็นชอบ แผนวิจัยและนวัตกรรมสําคัญ (Spearhead) โดยมีกรอบดังนี้ 1. แนวทางการบริหารแผนงานโครงการยุทธศาสตร์เป้าหมาย 2. บทบาทหน้าที่ของประธานกรรมการกํากับแผนงาน และหน่วยงานบริหารจัดการและส่งมอบผลลัพธ์ และ 3. เกณฑ์การคัดเลือกประธานกรรมการกํากับแผนงานและหน่วยงานบริหารจัดการและส่งมอบผลลัพธ์ โดยแบ่งเป็นด้านเศรษฐกิจและสังคม ทั้งนี้ แผนได้สอดคล้องกับ (ร่าง) ยุทธศาสตร์การวิจัยและนวัตกรรม 20 ปี (พ.ศ. 2560-2579) ประกอบด้วย 1. การวิจัยและนวัตกรรมเพื่อการสร้างความมั่งคั่งทางเศรษฐกิจ 2. การวิจัยและ นวัตกรรมเพื่อการพัฒนาสังคมและสิ่งแวดล้อม 3. การวิจัยและนวัตกรรมเพื่อการสร้างองค์ความรู้พื้นฐานของประเทศ 4. การพัฒนาโครงสร้างพื้นฐาน บุคลากร และระบบวิจัยและนวัตกรรมของประเทศ โดยด้านเศรษฐกิจมีภาคเอกชนเข้าร่วมไม่น้อยกว่า 100 ราย มี 5 กลุ่มดังนี้ 1. อาหาร เกษตร เทคโนโลยีชีวภาพและเทคโนโลยีการแพทย์ 2. เศรษฐกิจดิจิทัลและข้อมูล 3. ระบบโลจิสติกส์ 4. การบริการมูลค่าสูง และ 5. พลังงาน
นอกจากนี้ ที่ประชุมได้พิจารณาและมีมติเห็นชอบ ผลการดําเนินงานของคณะอนุกรรมการภายใต้ สภานโยบายวิจัยและนวัตกรรมแห่งชาติ ทั้ง 4 คณะ ประกอบด้วย คณะอนุกรรมการด้านนโยบายและยุทธศาสตร์วิจัยและนวัตกรรม คณะอนุกรรมการด้านการพัฒนาบุคลากรวิจัยและนวัตกรรม คณะอนุกรรมการด้านการปรับระบบงบประมาณวิจัยและนวัตกรรมแบบบูรณาการ และ คณะอนุกรรมการด้านการปรับปรุงกฎหมายและระเบียบข้อบังคับ
จากนั้น ที่ประชุมได้พิจารณาและมีมติเห็นชอบรายงานความก้าวหน้าการจัดทํา (ร่าง) ยุทธศาสตร์การวิจัยและนวัตกรรม 20 ปี (พ.ศ. 2560-2579) ประกอบด้วย 4 ยุทธศาสตร์ ได้แก่ ยุทธศาสตร์ที่ 1 การวิจัยและนวัตกรรมเพื่อสร้างความมั่นคั่งทางเศรษฐกิจ ยุทธศาสตร์ที่ 2 การวิจัยและนวัตกรรมเพื่อการพัฒนาสังคมและสิ่งแวดล้อม ยุทธศาสตร์ที่ 3 การวิจัยและนวัตกรรมเพื่อการสร้างองค์ความรู้พื้นฐานของประเทศ และ ยุทธศาสตร์ที่ 4 การพัฒนาโครงสร้างพื้นฐาน บุคลากร และระบบวิจัยและนวัตกรรมของประเทศ ทั้งนี้ จะได้นํา(ร่าง) ยุทธศาสตร์ฯ ดังกล่าวเสนอคณะรัฐมนตรี พิจารณาต่อไป
.................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้การต้อนรับคณะผู้ได้รับรางวัล UNEP-ASHRAE Lower GWP Awards 2019
วันจันทร์ที่ 17 กุมภาพันธ์ 2563
รองปลัดฯ ภานุวัฒน์ ให้การต้อนรับคณะผู้ได้รับรางวัล UNEP-ASHRAE Lower GWP Awards 2019
นายภานุวัฒน์ ตริยางกูรศรี รองปลัดกระทรวงอุตสาหกรรม ให้การต้อนรับ คณะผู้ได้รับรางวัล UNEP-ASHRAE Lower GWP Awards  ณ ห้องประชุม 3 ชั้น 3 อาคารสํานักงานปลัดกระทรวงอุตสาหกรรม
เมื่อวันที่ 13 กุมภาพันธ์ 2563 เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยนางสาวรัตนา รักษ์ตระกูล ผู้อํานวยการกองบริหารจัดการวัตถุอันตราย และนายวีรพงษ์ เอี่ยมเจริญชัย ผู้อํานวยการกองส่งเสริมเทคโนโลยีการผลิตและพื้นที่อุตสาหกรรม กรมโรงงานอุตสาหกรรม ให้การต้อนรับ นายวรท ล้ําเลิศพงศ์พนา นายวัลลภ ล้ําเลิศพงศ์พนา และคณะผู้ได้รับรางวัล UNEP-ASHRAE Lower GWP Awards เข้าพบเพื่อนําเสนอโครงการ The Crocodile Project CO2 Transcritical Refrigeration System for a Hot-and-Humid Region implemented in Thailand ซึ่งได้รับรางวัลสาขาการลดโลกร้อน โดยใช้ CO2 เป็นสารทําความเย็นทดแทนสารทําความเย็นที่ใช้ในปัจจุบัน พร้อมทั้งหารือแนวทางความเป็นไปได้ที่จะนําเทคโนโลยีดังกล่าวไปปรับใช้ เพื่อเป็นทางเลือกในการช่วยลดปัญหาโลกร้อนที่เกิดจากภาคอุตสาหกรรมไทยอีกทางหนึ่ง ณ ห้องประชุม 3 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ทส. จัดพิธีลงนามความร่วมมือ เลิกใช้พลาสติกหุ้มผาขวดน้ำดื่ม
วันอังคารที่ 13 กุมภาพันธ์ 2561
ทส. จัดพิธีลงนามความร่วมมือ เลิกใช้พลาสติกหุ้มผาขวดน้ําดื่ม
กระทรวงทรัพยากรธรรมชาติและสิ่งแวดล้อม จัดพิธีลงนามบันทึกความร่วมมือ (MOU) การเลิกใช้พลาสติกหุ้มฝาขวดน้ําดื่ม (No Plastic Bottle Cap Seal)
สืบเนื่องปัญหาปริมาณการเพิ่มขึ้นของขยะพลาสติกที่ใช้ในชีวิตประจําวันมากขึ้น ก่อให้เกิดผลกระทบต่อสิ่งมีชีวิตและสิ่งแวดล้อมรุนแรง รัฐบาลจึงมอบหมายให้กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง ร่วมกันแก้ไขปัญหาขยะพลาสติกที่มีผลกระทบต่อสิ่งแวดล้อมให้มีความสอดคล้องกับแผนแม่บทการบริหารจัดการขยะมูลฝอยของประเทศ (พ.ศ. 2559-2564) โดยมาตรการลดหรือเลิกใช้พลาสติกที่ไม่มีความจําเป็นและก่อให้เกิดผลกระทบต่อสิ่งแวดล้อม เช่น พลาสติกหุ้มขวดน้ําดื่ม
สําหรับในประเทศไทย ปริมาณขยะที่เกิดจากพลาสติกหุ้มฝาขวดน้ําดื่ม ประมาณ 2,600 ล้านชิ้น คิดเป็นน้ําหนักประมาณ 520 ตันหรือมีความยาว 260,000 กิโลเมตร คิดเป็นความยาวรอบโลก 6.5 รอบ ขยะพลาสติกหุ้มฝาขวดน้ําดื่ม มีขนาดเล็ก ถูกทิ้งได้ง่าย เป็นส่วนที่ก่อให้เกิดปัญหาการอุดตันตามท่อระบายน้ํา ตกค้างในสิ่งแวดล้อม บางส่วนไหลลงสู่แม่น้ําลําคลอง ไปจนถึงทะเลและชายฝั่ง และก่อให้เกิดปัญหาสัตว์ทะเลกินขยะพลาสติกหุ้มฝาขวดน้ําดื่ม
กระทรวงทรัพยากรธรรมชาติและสิ่งแวดล้อม ได้ตระหนักและเล็งเห็นความสําคัญของปัญหาขยะพลาสติกหุ้มฝาขวดน้ําดื่ม โดยในวันนี้ กระทรวงทรัพยากรธรรมชาติและสิ่งแวดล้อม โดย กรมควบคุมมลพิษ จึงได้ร่วมกับสมาคมอุตสาหกรรมเครื่องดื่มไทย สมาคมผู้ค้าปลีกไทย สามคมอุตสาหกรรมพลาสติกไทย สถาบันพลาสติก สภาอุตสาหกรรมแห่งประเทศไทยโดยกลุ่มอุตสาหกรรมพลาสติก กรมประชาสัมพันธ์ กรมส่งเสริมคุณภาพสิ่งแวดล้อม สํานักงานคณะกรรมการอาหารและยา และ สํานักงานคณะกรรมการคุ้มครองผู้บริโภค ได้ลงนามความร่วมมือการขับเคลื่อนการเลิกใช้พลาสติกหุ้มฝาขวดน้ําดื่ม ณ ห้องศักดิ์สิทธิ์ตรีเดช ชั้น 2 อาคารกรมควบคุมมลพิษ โดยมี นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม เป็นประธานและสักขีพยานในพิธีลงนามบันทึกความร่วมมือ (MOU) ดังกล่าว
รัฐบาลไทย-ข่าวทำเนียบรัฐบาล-นิคมอุตสาหกรรม เขตพัฒนาเศรษฐกิจพิเศษสงขลา
วันพฤหัสบดีที่ 4 ตุลาคม 2561
นิคมอุตสาหกรรม เขตพัฒนาเศรษฐกิจพิเศษสงขลา
รัฐบาลเห็นชอบการลงทุนจัดตั้งนิคมอุตสาหกรรมในพื้นที่เขตพัฒนาเศรษฐกิจพิเศษสงขลา รวมพื้นที่กว่า 900 ไร่ ห่างจากด่านสะเดาเพียง 1.5 กิโลเมตร
อังคารที่ 2 ต.ค.61
นิคมอุตสาหกรรม เขตพัฒนาเศรษฐกิจพิเศษสงขลา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบการลงทุนจัดตั้งนิคมอุตสาหกรรมในพื้นที่เขตพัฒนาเศรษฐกิจพิเศษสงขลา รวมพื้นที่กว่า 900 ไร่ ห่างจากด่านสะเดาเพียง 1.5 กิโลเมตร โดยกําหนดกิจการเป้าหมายครอบคุลมทั้งอุตสาหกรรมการเกษตร ประมง อุตสาหกรรมสิ่งทอ เครื่องนุ่งห่ม และเครื่องหนัง อุตสาหกรรมผลิตเครื่องเรือน กิจการโลจิสติกส์ นิคมหรือเขตนิคมอุตสาหกรรม และกิจการเพื่อสนับสนุนการท่องเที่ยว ทั้งนี้ หน่วยงานที่เกี่ยวข้องได้ประเมินความคุ้มค่าทางเศรษฐกิจคิดเป็นมูลค่าผลตอบแทนราว 804 ล้านบาท และก่อให้เกิดการจ้างงาน การใช้วัตถุดิบในท้องถิ่น รวมทั้งยังกระตุ้นให้เกิดการต่อยอดการลงทุน เช่น กิจการร้านอาหาร หอพัก ศูนย์การค้า และมีระบบสาธารณูปโภคที่สะดวกมากขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส.ร่วมมหกรรมการเงิน ครั้งที่ 17
วันพฤหัสบดีที่ 27 เมษายน 2560
ธ.ก.ส.ร่วมมหกรรมการเงิน ครั้งที่ 17
ธ.ก.ส.นําผลิตภัณฑ์เงินฝากและสินเชื่อเข้าร่วมมหกรรมการเงิน ครั้งที่ 17 Money Expo 2017  ณ อาคารชาเลนเจอร์ 2-3 อิมแพ็ค เมืองทองธานี นนทบุรี ระหว่างวันที่ 11-14 พฤษภาคม 2560 นี้
นายนิพัฒน์ เกื้อสกุล ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.นําผลิตภัณฑ์เงินฝากและสินเชื่อเข้าร่วมมหกรรมการเงินครั้งที่ 17 ภายใต้แนวคิด การจัดงาน“Financial Innovation 4.0 หรือนวัตกรรมการเงิน 4.0” ณ อาคารชาเลนเจอร์ 2-3 อิมแพ็ค เมืองทองธานี จังหวัดนนทบุรี โดย ธ.ก.ส.นําเสนอความก้าวหน้าของนวัตกรรม จําลองรูปแบบสาขาในอนาคต ของ ธ.ก.ส. “Smart Office and Branch Outlet” มาเปิดบูธให้บริการ ทั้งสาขาบางเขน สาขาจตุจักร และสาขานนทบุรี ซึ่งประชาชนที่สนใจผลิตภัณฑ์ต่าง ๆ ของธนาคารสามารถมาใช้บริการได้ในงานนี้
ไฮไลท์เด็ดของการเข้าร่วมงานในครั้งนี้ คือ ผลิตภัณฑ์สลากออมทรัพย์ทวีสิน 2560 สามารถจองสลากดังกล่าวได้ภายในงาน โดย ธ.ก.ส.จะเปิดระดมทุน 40,000 ล้านบาท ชิงรางวัลที่ 1 20 ล้านบาท และรางวัลอื่น ๆ อีกมากมาย พร้อมกับเลือกชมเลือกช้อปผลิตภัณฑ์จากโครงการ สินเชื่อ 1 ตําบล 1 SME เกษตร ที่มุ่งยกระดับคุณภาพชีวิตและสร้างความยั่งยืนให้กับภาคเกษตรไทย
นอกจากนั้น ยังพบกับผลิตภัณฑ์อื่น ๆ อาทิ เงินฝากออมทรัพย์ทวีโชค “ยิ่งออม ยิ่งดี ทวีโชค ลุ้นรถ ลุ้นทอง ลุ้นของรางวัล” ลุ้นโชคระดับจังหวัดปีละ 2 ครั้ง เดือนกรกฎาคมและเดือนมกราคมของทุกปี ลุ้นโชคระดับประเทศอีกปีละ 1 ครั้ง เงินฝากออมทรัพย์พิเศษ เปิดบัญชีขั้นต่ํา 10,000 บาท ฝากครั้งต่อไปขั้นต่ํา 1,000 บาท อัตราดอกเบี้ยร้อยละ 1.10 ต่อปี ไม่เสียภาษี เงินฝากดอกเบี้ยทันใจ 19 “ฝากปุ๊บ รับดอกเบี้ยปั๊บ” ฝากขั้นต่ํา 100,000 บาท สูงสุดไม่เกิน 20 ล้านบาท ระยะเวลาฝากเงิน 10 เดือนนับจากวันรับฝากแบบวันชนวัน อัตราดอกเบี้ยร้อยละ 1.40 ต่อปี ไม่เสียภาษี นอกจากนี้ยังมีผลิตภัณฑ์ที่น่าสนใจอื่น ๆ เช่น ธ.ก.ส.เพิ่มรัก 2 ส่งฝาก 10 ปี คุ้มครองนานถึง 12 ปี สามารถใช้ลดหย่อนภาษีได้ เงินฝากประจําปลอดภาษี 24 เดือน อัตราดอกเบี้ยร้อยละ 2.50 ต่อปี ฝากขั้นต่ําเดือนละ 1,000 บาท ระยะฝาก 24 เดือน เงินออมธนาคารต้นไม้ กองทุนการออมแห่งชาติ (กอช.) บริการรับลงทะเบียนพร้อมเพย์ บริการรับลงทะเบียนสวัสดิการแห่งรัฐ
พร้อมทั้งยังให้คําปรึกษาด้านสินเชื่อ โดยเฉพาะ สินเชื่อ 1 ตําบล 1 SME เกษตร เพื่อยกระดับคุณภาพชีวิตและสร้างความยั่งยืนให้กับภาคเกษตรไทย ตั้งแต่ปีที่ 1-7 คิดอัตราดอกเบี้ยร้อยละ 4 ต่อปี และตั้งแต่ปีที่ 8 เป็นต้นไป คิดอัตราดอกเบี้ยปกติของธนาคาร นอกจากนี้ ผู้ทําธุรกรรมภายในบูธ ธ.ก.ส.ไม่ว่าจะเปิดบัตร ATM หรือชําระค่าบริการต่างๆ จะได้รับ ของที่ระลึก และมีสิทธิ์ลุ้นรับรางวัลโทรศัพท์มือถือ Samsuang Galaxy S8 พร้อม Gift Set และรางวัลอื่น ๆ พิเศษ! วันอาทิตย์ที่ 14 พฤษภาคม 2560 พบกับมินิคอนเสิร์ตจากศิลปินดาราช่อง 3 มิ้นท์ มิณฑิตา.
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาท่าเรือแหลมฉบังควบคู่ท่าเรือบก ตั้งเป้าเป็นศูนย์กลางโลจิสติกส์ของภูมิภาค
วันอาทิตย์ที่ 11 พฤศจิกายน 2561
รัฐบาลเดินหน้าพัฒนาท่าเรือแหลมฉบังควบคู่ท่าเรือบก ตั้งเป้าเป็นศูนย์กลางโลจิสติกส์ของภูมิภาค
รัฐบาลเดินหน้าพัฒนาท่าเรือแหลมฉบังควบคู่ท่าเรือบก ตั้งเป้าเป็นศูนย์กลางโลจิสติกส์ของภูมิภาค
วันนี้ (11 พฤศจิกายน 2561) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลกําลังพัฒนาท่าเรือแหลมฉบังระยะที่ 3 เพื่อให้สามารถรองรับตู้สินค้าจากเดิม 7.67 ล้านตู้/ปี เป็น 18 ล้านตู้/ปี พร้อมกับพัฒนาท่าเรือบก (Dry Port) เพื่อลดปัญหาการจราจรโดยรอบ และเพิ่มสัดส่วนการขนส่งทางรางเข้าสู่ท่าเรือจากปัจจุบันร้อยละ 5.5 เพิ่มเป็นร้อยละ 30
สําหรับการพัฒนาท่าเรือแหลมฉบังมีเป้าหมายผลักดันให้ประเทศไทยเป็นศูนย์กลางโลจิสติกส์ของภูมิภาคหรือกลุ่มประเทศ CLMV ภายใต้ยุทธศาสตร์ชาติ 20 ปี และกําหนดแนวทางการพัฒนาพื้นที่ที่เหมาะสมเป็นท่าเรือบก โดยใช้ระบบขนส่งทางรางเป็นโครงข่ายหลักในการขนส่ง
โฆษกประจําสํานักนายกรัฐมนตรีกล่าวว่า จากการศึกษาข้อมูลของกระทรวงคมนาคม และการรับฟังความคิดเห็นของภาคส่วนต่าง ๆ พบว่า พื้นที่ที่มีความเหมาะสมในการพัฒนาเป็นท่าเรือบก คือ จ.ฉะเชิงเทรา นครราชสีมา ขอนแก่น และนครสวรรค์ รวมทั้งพื้นที่ชายแดนที่ควรพัฒนาเป็นจุดรวบรวมและกระจายสินค้า คือ จ. หนองคาย มุกดาหาร เชียงราย ตาก สระแก้ว และสงขลา โดยเชื่อมโยงกันด้วยระบบโครงข่ายคมนาคมที่มีประสิทธิภาพ
ทั้งนี้ พลเอก ประยุทธ์ จันทร์โอชา นายกรัฐมนตรีเน้นย้ําว่า การพัฒนาโครงสร้างพื้นฐานเป็นหัวใจสําคัญของการพัฒนาประเทศให้เจริญก้าวหน้าและทันสมัย ทั้งการขนส่งทางอากาศ ทางบก และทางน้ํา เพื่อให้กิจกรรมทางเศรษฐกิจต่าง ๆ เกิดความสะดวกและรวดเร็ว ช่วยดึงดูดความสนใจของนักลงทุน ซึ่งจะส่งผลให้ประชาชนมีความอยู่ดีกินดีมากขึ้นต่อไป
----------------------------------------------------
รัฐบาลไทย-ข่าวทำเนียบรัฐบาล-การสัมมนาวิชาการเวทีสำนักงานเศรษฐกิจการคลัง (FPO Forum) ภายใต้โครงการขยายบทบาทสำนักงานเศรษฐกิจการคลังสู่ภูมิภาค ครั้งที่ 1/2560
วันอังคารที่ 7 กุมภาพันธ์ 2560
การสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาค ครั้งที่ 1/2560
สศค. จะจัดงานสัมมนาวิชาการเวที FPO Forum ภายใต้โครงการขยายบทบาท สศค.สู่ภูมิภาคครั้งที่ 1/2560 ในวันศุกร์ที่ 10 กุมภาพันธ์ 2560 เวลา 08.00 – 16.00 น.  ณ ห้องคอนเวนชั่น ฮอลล์ โรงแรมดิ อิมเพรส น่าน จังหวัดน่าน
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง เปิดเผยว่า สํานักงานเศรษฐกิจการคลัง (สศค.) จะจัดงานสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาคครั้งที่ 1/2560 ในวันศุกร์ที่ 10 กุมภาพันธ์ 2560 เวลา 08.00 – 16.00 น. ณ ห้องคอนเวนชั่น ฮอลล์ โรงแรมดิ อิมเพรส น่าน จังหวัดน่าน เพื่อเป็นเวทีในการขยายบทบาท เสริมสร้างความรู้ ความเข้าใจ และประชาสัมพันธ์ภารกิจของ สศค. ทั้งในด้านนโยบายและผลงานวิชาการไปสู่ส่วนราชการ สถาบันการศึกษา ภาคธุรกิจเอกชน ประชาชนในส่วนภูมิภาค และองค์กรปกครองส่วนท้องถิ่น พร้อมทั้งรับฟังและแลกเปลี่ยนความคิดเห็นร่วมกับผู้ทรงคุณวุฒิ นักวิชาการ ตัวแทนจากหน่วยงานภาครัฐ ภาคเอกชน และประชาชนทั่วไป
การสัมมนาในครั้งนี้ แบ่งออกเป็น 2 ช่วง โดยในช่วงเช้า จะเป็นการสัมมนาในหัวข้อ “ประชาชนก้าวหน้า รัฐบาลเกื้อหนุน ขับเคลื่อนเศรษฐกิจไทย” โดยได้รับเกียรติจากผู้ทรงคุณวุฒิ ประกอบด้วย 1) นายประทุม จิณเสน รองประธานหอการค้าจังหวัดน่าน 2) นายยุทธกานต์ แสงงาม ผู้จัดการธนาคารออมสิน สาขาเวียงสา จังหวัดน่าน 3) นายนรพรรษ เพ็ชรตระกูล ผู้อํานวยการส่วนวิเคราะห์เสถียรภาพเศรษฐกิจ สํานักงานเศรษฐกิจการคลัง และ 4) ดร. พิมพ์นารา หิรัญกสิ เศรษฐกรชํานาญการพิเศษ สํานักงานเศรษฐกิจการคลัง ร่วมเป็นวิทยากร โดยมี นางสาวอรกันยา เตชะไพบูลย์ เศรษฐกรชํานาญการ สํานักงานเศรษฐกิจการคลัง เป็นผู้ดําเนินรายการ
ขณะที่ใน ช่วงบ่ายจะเป็นการสัมมนาในหัวข้อ “รู้ลึก รู้ทัน การเงินฐานราก” ซึ่งได้รับเกียรติจากผู้ทรงคุณวุฒิ ประกอบด้วย 1) นายสมบุญ จึงคูพัฒนา ผู้อํานวยการฝ่ายพัฒนาสังคมและชุมชน ธนาคารออมสิน 2) นายสุทัศน์ พรมมา สถาบันการเงินชุมชนบ้านซาววา อําเภอเชียงกลาง จังหวัดน่าน และ 3) ดร. ปภาภรณ์ ชุณหชัชราชัย เศรษฐกรชํานาญการพิเศษ สํานักงานเศรษฐกิจการคลัง ร่วมเป็นวิทยากร และดําเนินรายการโดย ดร. กุลวีร์ สภาวสุ เศรษฐกรชํานาญการพิเศษ สํานักงานเศรษฐกิจการคลัง
สศค. ขอเรียนเชิญผู้สนใจเข้าร่วมงานสัมมนาดังกล่าว โดยไม่เสียค่าใช้จ่ายใด ๆ ทั้งนี้ ผู้สนใจสามารถติดตามข้อมูลเพิ่มเติมได้ที่ www.fpo.go.th
คณะโฆษกสํานักงานเศรษฐกิจการคลัง
โทร 0 2273 9020 ต่อ 3236
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กสร. เปิดอบรม “กฎหมายแรงงาน” ฟรี เริ่มพฤศจิกายนนี้
วันอังคารที่ 25 กันยายน 2561
กสร. เปิดอบรม “กฎหมายแรงงาน” ฟรี เริ่มพฤศจิกายนนี้
กรมสวัสดิการและคุ้มครองแรงงาน เปิดอบรมหลักสูตร “กฎหมายแรงงานที่นายจ้าง-ลูกจ้างต้องรู้”  ต้นปีงบประมาณ 2562 สมัครฟรีไม่มีค่าใช้จ่าย เริ่มรับสมัครเดือนพฤศจิกายนนี้ หวังให้นายจ้างลูกจ้างมีความรู้ความเข้าใจและปฏิบัติต่อกันอย่างถูกต้องตามกฎหมา
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. กําหนดเปิดหลักสูตรฝึกอบรมเพื่อพัฒนาศักยภาพแรงงาน โดยเปิดรับสมัครลูกจ้าง นายจ้างเข้ารับการอบรมหลักสูตรแรกประจําปีงบประมาณ 2562 คือ หลักสูตร “กฎหมายแรงงานที่นายจ้าง-ลูกจ้างต้องรู้” ใช้เวลาในการอบรม 12 ชั่วโมง หรือ 2 วันทําการ ซึ่งจะเปิดรับสมัครในเดือนพฤศจิกายนนี้ โดยไม่ต้องเสียค่าใช้จ่ายใด ๆ ทั้งสิ้น สําหรับรุ่นแรกจะรับสมัครทั้งสิ้น 40 คน ซึ่งในปีที่ผ่านมาหลักสูตรดังกล่าวได้รับการตอบรับ เป็นอย่างดีจากนายจ้างและสถานประกอบกิจการที่ส่งลูกจ้างเข้ารับการฝึกอบรมเพราะจะทําให้ทราบถึงสิทธิ หน้าที่ตามกฎหมายแรงงานของนายจ้างและลูกจ้างที่พึงปฏิบัติต่อกัน เพื่อให้สามารถทํางานร่วมกัน ได้อย่างมีความสุข
อธิบดีกสร. กล่าวต่อไปว่า นอกจากนี้ ในปีงบประมาณ 2562 กสร. ได้เตรียมเปิดหลักสูตรฝึกอบรมอื่น ๆ ให้แก่นายจ้าง ลูกจ้างเพื่อเปิดโอกาสให้ได้พัฒนาศักยภาพด้านแรงงาน โดยสามารถติดตามรายละเอียดเพิ่มเติม และความเคลื่อนไหวของหลักสูตรอื่นๆ ที่จะเปิดรับสมัครได้ที่ กลุ่มงานพัฒนาทรัพยากรแรงงาน สํานักพัฒนามาตรฐานแรงงาน โทรศัพท์ 0 2245 1371-2 หรือที่เว็บไซต์สํานักพัฒนามาตรฐานแรงงาน http://tls.labour.go.th เมนูหลัก : ฝึกอบรมทรัพยากรแรงงาน
รัฐบาลไทย-ข่าวทำเนียบรัฐบาล-สธ.เพิ่มทางเลือกผู้ป่วยเข้าถึงกัญชาทางการแพทย์ถูกกฎหมาย
วันอาทิตย์ที่ 24 พฤศจิกายน 2562
สธ.เพิ่มทางเลือกผู้ป่วยเข้าถึงกัญชาทางการแพทย์ถูกกฎหมาย
กระทรวงสาธารณสุข ขับเคลื่อนเพิ่มการเข้าถึงกัญชาทางการแพทย์ ตั้งเป้าหมายบรรจุเข้าบัญชียาหลักและระบบหลักประกันสุขภาพ เพิ่มทางเลือกการรักษาของผู้ป่วย เข้าถึงยากัญชาถูกกฎหมายปลอดภัย
กระทรวงสาธารณสุข ขับเคลื่อนเพิ่มการเข้าถึงกัญชาทางการแพทย์ ตั้งเป้าหมายบรรจุเข้าบัญชียาหลักและระบบหลักประกันสุขภาพ เพิ่มทางเลือกการรักษาของผู้ป่วย เข้าถึงยากัญชาถูกกฎหมายปลอดภัย และสนับสนุนการจัดการศึกษามหาวิทยาลัยราชภัฏสวนสุนันทา หลักสูตร “กัญชาเวชศาสตร์” หลักสูตรแรกในประเทศไทย
วันนี้ (24 พฤศจิกายน 2562) ที่โรงแรมมิราเคิล แกรนด์ คอนเวนชั่น หลักสี่ กทม. นายแพทย์สุขุม กาญจนพิมาย ปลัดกระทรวงสาธารณสุข ได้รับมอบจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มาเป็นประธานเปิดการประชุมสัมมนาวิชาการ ครั้งที่ 2 เรื่อง “เทคโนโลยีการผลิตสารสกัดจากกัญชา” (Cannabis Extraction Technologies) เพื่อรวบรวมความรู้ด้านเทคโนโลยีในการสกัดกัญชาตั้งแต่อดีตจนถึงปัจจุบัน และแลกเปลี่ยนองค์ความรู้ประโยชน์กัญชาทางการแพทย์
นายแพทย์สุขุม กล่าวว่า รัฐบาลและรองนายกรัฐมนตรีและรัฐมนตรีว่าการกระทรวงสาธารณสุข มีนโยบายเสรีกัญชาทางการแพทย์ให้ประชาชนเข้าถึงการใช้กัญชาและสมุนไพรทางการแพทย์อย่างปลอดภัย มีคุณภาพและได้มาตรฐาน โดยได้จัดระบบบริหารจัดการ การแก้ไขข้อกฎหมาย ให้สามารถนํากัญชามาศึกษาวิจัยพัฒนาเป็นยากัญชา ตั้งเป้านําเข้าบัญชียาหลักและระบบหลักประกันสุขภาพ เพิ่มทางเลือกการรักษาของผู้ป่วยภายใต้การดูแลของแพทย์ เภสัชกร พยาบาล แพทย์แผนไทยที่ผ่านการอบรมและได้รับความร่วมมือจากหน่วยงานภาคการศึกษา มหาวิทยาลัยราชภัฏสวนสุนันทาเป็นสถาบันการศึกษาแห่งแรกในประเทศไทย ที่มีการจัดการเรียนการสอนในสาขาวิชาเวชศาสตร์กัญชา เพื่อให้บัณฑิตมีความรู้ความเข้าใจเกี่ยวกับ กัญชาทางการแพทย์ ถือว่าเป็นก้าวสําคัญในการสร้างความเข้มแข็งให้แก่ประเทศชาติ
สําหรับการเปิดหลักสูตรการศึกษาของมหาวิทยาลัยต่าง ๆ เกี่ยวกับกัญชาทางการแพทย์ ที่คาดว่ามีแนวโน้มเพิ่มขึ้น ตามความต้องการที่เพิ่มมากขึ้น ได้ให้กรมที่เกี่ยวข้อง เช่น สํานักงานคณะกรรมการอาหารและยา องค์การเภสัชกรรม กรมการแพทย์ กรมวิทยาศาสตร์การแพทย์ ได้เข้ามามีส่วนร่วมในการจัดทําหลักสูตร
ทั้งนี้ หลักสูตร “เวชศาสตร์กัญชา” ระดับปริญญาตรี ของวิทยาลัยสหเวชศาสตร์ มหาวิทยาลัยราชภัฏสวนสุนันทา เป็นหลักสูตรแรกในประเทศไทย ครอบคลุมตั้งแต่การควบคุมคุณภาพคัดเลือกเมล็ดพันธุ์การเพาะปลูกในระบบปิดที่เหมาะสมเพื่อให้ได้กัญชาที่มีคุณภาพ การสกัดน้ํามันกัญชาและสารสําคัญด้วยเทคโนโลยีทางวิทยาศาสตร์ที่ทันสมัยใช้เพื่อใช้ทางการแพทย์ได้ และมีเครื่องมือและอุปกรณ์โรงงานผลิตยาสมุนไพรที่ได้มาตรฐาน นักศึกษารุ่นที่ 1 จะเปิดภาคการศึกษาในวันที่ 7-8 ธันวาคม 2562 นี้ สามารถสอบถามเพิ่มเติมได้ที่ สํานักงานหลักสูตรกัญชาเวชศาสตร์ ตึก 22 ชั้น 2 มหาวิทยาลัยราชภัฏสวนสุนันทา กรุงเทพฯ หรือติดต่อได้ที่เบอร์ 061-162-2463
************************* 24 พฤศจิกายน 2562
รัฐบาลไทย-ข่าวทำเนียบรัฐบาล-รัฐมนตรีสุริยะฯ ลงพื้นที่ จ.สงขลา พบปะหัวหน้าส่วนราชการของกระทรวงอุตสาหกรรมในพื้นที่ภาคใต้
วันศุกร์ที่ 11 ตุลาคม 2562
รัฐมนตรีสุริยะฯ ลงพื้นที่ จ.สงขลา พบปะหัวหน้าส่วนราชการของกระทรวงอุตสาหกรรมในพื้นที่ภาคใต้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่จังหวัดสงขลา พบปะหัวหน้าส่วนราชการของกระทรวงอุตสาหกรรมในพื้นที่ภาคใต้ จังหวัดสงขลา
จังหวัดสงขลา : 10 ตุลาคม 2562 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่จังหวัดสงขลา พบปะหัวหน้าส่วนราชการของกระทรวงอุตสาหกรรมในพื้นที่ภาคใต้ เพื่อมอบแนวนโยบายในการดําเนินงาน เน้นการนําเทคโนโลยีและนวัตกรรมมาปรับใช้ พร้อมรับฟังประเด็นปัญหาและให้กําลังใจเจ้าหน้าที่ในการดําเนินงาน
โดยมีผู้บริหารระดับสูงของกระทรวงอุตสาหกรรม และหัวหน้าส่วนราชการของกระทรวงอุตสาหกรรมในพื้นที่ภาคใต้ ร่วมประชุม ณ โรงแรมเซ็นทารา หาดใหญ่ จังหวัดสงขลา